विश्रामपुर (पलामू) :- आयुष्मान भारत योजना के तहत विश्रामपुर नगर परिषद के वार्ड 18 में ग्रामीणों के बीच बीमा कार्ड का वितरण किया गया.नावाडीह कला दुर्गा मंडप पर आयोजित वितरण समारोह में भाजपा प्रदेश कार्यसमिति सदस्य डॉ ईश्वर सागर चंद्रवंशी ने ग्रामीणों के बीच हेल्थ बीमा कार्ड का वितरण किया.वितरण समारोह की अध्यक्षता जिला योजना समिति सदस्य संजय कुमार व संचालन श्याम बिहारी विश्वकर्मा ने किया.डॉ ईश्वर सागर चंद्रवंशी ने कहा कि आयुष्मान भारत योजना गरीबो के लिये वरदान साबित हो रहा है.अब इलाज के अभाव में किसी भी गरीब की मौत नही होगी.उन्होंने कहा कि राज्य सरकार द्वारा भी स्वास्थ्य के क्षेत्र में कई योजनायें चलाई जा रही है.इन स्वास्थ्य सेवाओं का लाभ लोगो के घरों तक पहुंचाया जायेगा.किसी को भी कही भटकने की जरूरत नही है.मौके पर ऋतुराज मिश्रा,रामजी विश्वकर्मा,बिनोद विश्वकर्मा, मनोज विश्वकर्मा,दिलीप विश्वकर्मा,अनिल चौधरी,मुंद्रिका चौधरी सहित कई लोग मौजूद थे.